appianus.mithridatica 17.117
αὐτοῦ δὲ τοῦ Πομπηίου προῆγον ὅσοι τῶν πεπολεμημένων βασιλέων ἡγεμόνες ἢ παῖδες ἢ στρατηγοὶ ἦσαν , οἱ μὲν αἰχμάλωτοι ὄντες οἱ δὲ ἐς ὁμηρείαν δεδομένοι , τριακόσιοι μάλιστα καὶ εἴκοσι καὶ τέσσαρες . ἔνθα δὴ καὶ ὁ Τιγράνους ἦν παῖς Τιγράνης , καὶ πέντε Μιθριδάτου , Ἀρταφέρνης τε καὶ Κῦρος καὶ Ὀξάθρης καὶ Δαρεῖος καὶ Ξέρξης , καὶ θυγατέρες Ὀρσάβαρίς τε καὶ Εὐπάτρα . παρήγετο δὲ καὶ ὁ Κόλχων σκηπτοῦχος Ὀλθάκης , καὶ Ἰουδαίων βασιλεὺς Ἀριστόβουλος , καὶ οἱ Κιλίκων τύραννοι , καὶ Σκυθῶν βασίλειοι γυναῖκες , καὶ ἡγεμόνες τρεῖς Ἰβήρων καὶ Ἀλβανῶν δύο , καὶ Μένανδρος ὁ Λαοδικεύς , ἵππαρχος τοῦ Μιθριδάτου γενόμενος . τῶν δὲ οὐκ ἀφικομένων εἰκόνες παρεφέροντο , Τιγράνους καὶ Μιθριδάτου , μαχομένων τε καὶ νικωμένων καὶ φευγόντων . Μιθριδάτου δὲ καὶ ἡ πολιορκία , καὶ ἡ νὺξ ὅτε ἔφευγεν , εἴκαστο , καὶ ἡ σιωπή . ἐπὶ τέλει δὲ ἐδείχθη καὶ ὡς ἀπέθανεν αἵ τε παρθένοι αἱ συναποθανεῖν αὐτῷ ἑλόμεναι παρεζωγράφηντο , καὶ τῶν προαποθανόντων υἱέων καὶ θυγατέρων ἦσαν γραφαί , θεῶν τε βαρβαρικῶν εἰκόνες καὶ κόσμοι πάτριοι . παρεφέρετο δὲ καὶ πίναξ ἐγγεγραμμένων τῶνδε · νῆες ἑάλωσαν χαλκέμβολοι ὀκτακόσιαι · πόλεις ἐκτίσθησαν Καππαδοκῶν ὀκτώ , Κιλίκων δὲ καὶ κοίλης Συρίας εἴκοσι , Παλαιστίνης δὲ ἡ νῦν Σελευκίς · βασιλεῖς ἐνικήθησαν Τιγράνης Ἀρμένιος , Ἀρτώκης Ἴβηρ , Ὀροίζης Ἀλβανός , Δαρεῖος Μῆδος , Ἀρέτας Ναβαταῖος , Ἀντίοχος Κομμαγηνός . τοσαῦτα μὲν ἐδήλου τὸ διάγραμμα , αὐτὸς δὲ ὁ Πομπήιος ἐπὶ ἅρματος ἦν , καὶ τοῦδε λιθοκολλήτου , χλαμύδα ἔχων , ὥς φασιν , Ἀλεξάνδρου τοῦ Μακεδόνος , εἴ τῳ πίστον ἐστιν · ἔοικε δʼ αὐτὴν εὑρεῖν ἐν Μιθριδάτου , Κῴων παρὰ Κλεοπάτρας λαβόντων . εἵποντο δὲ αὐτῷ μετὰ τὸ ἅρμα οἱ συστρατευσάμενοι τῶν ἡγεμόνων , οἱ μὲν ἐπὶ ἵππων οἱ δὲ πεζοί . παρελθὼν δʼ ἐς τὸ Καπιτώλιον οὐδένα τῶν αἰχμαλώτων ἔκτεινεν ὡς ἕτεροι τῶν θριάμβους παραγόντων , ἀλλʼ ἐς τὰς πατρίδας ἔπεμψε δημοσίοις δαπανήμασι , χωρὶς τῶν βασιλικῶν . καὶ τούτων μόνος Ἀριστόβουλος εὐθὺς ἀνῃρέθη , καὶ Τιγράνης ὕστερον . ὁ μὲν δὴ θρίαμβος ἦν τοιόσδε .
Lemmas: αὐτός δέ ὁ Πομπήϊος προάγω ὅσος ὁ πολεμέω βασιλεύς ἡγεμών ἤ παῖς ἤ στρατηγός εἰμί , ὁ μέν αἰχμάλωτος εἰμί ὁ δέ εἰς ὁμηρεία δίδωμι , τριακόσιοι μάλα καί εἴκοσι καί τέσσαρες . ἔνθα δή καί ὁ Τιγράνης εἰμί παῖς Τιγράνης , καί πέντε Μιθριδάτης , Ἀρταφέρνης τε καί Κῦρος καί Ὀξάθρης καί Δαρεῖος καί Ξέρξης , καί θυγάτηρ Ὀρσάβαρις τε καί Εὐπάτρα . παράγω δέ καί ὁ Κόλχος σκηπτοῦχος Ὀλθάκης , καί Ἰουδαῖος βασιλεύς Ἀριστόβουλος , καί ὁ Κίλιξ τύραννος , καί Σκύθης βασίλειος γυνή , καί ἡγεμών τρεῖς Ἴβηρος καί Ἀλβανός δύο , καί Μένανδρος ὁ Λαοδικεύς , ἵππαρχος ὁ Μιθριδάτης γίγνομαι . ὁ δέ οὐ ἀφικνέομαι εἰκών παραφέρω , Τιγράνης καί Μιθριδάτης , μάχομαι τε καί νικάω καί φεύγω . Μιθριδάτης δέ καί ὁ πολιορκία , καί ὁ νύξ ὅτε φεύγω , εἰκάζω , καί ὁ σιωπή . ἐπί τέλος δέ δείκνυμι καί ὡς ἀποθνῄσκω ὁ τε παρθένος ὁ συναποθνῄσκω αὐτός αἱρέω παραζωγραφέω , καί ὁ προαποθνῄσκω υἱός καί θυγάτηρ εἰμί γραφή , θεός τε βαρβαρικός εἰκών καί κόσμος πάτριος . παραφέρω δέ καί πίναξ ἐγγράφω ὅδε · ναῦς ἁλίσκομαι χαλκέμβολος ὀκτακόσιοι · πόλις κτίζω Καππαδόκαι ὀκτώ , Κίλιξ δέ καί κοῖλος Συρία εἴκοσι , Παλαιστίνη δέ ὁ νῦν Σελευκίς · βασιλεύς νικάω Τιγράνης Ἀρμένιος , Ἀρτώκης Ἴβηρ , Ὀροίζης Ἀλβανός , Δαρεῖος Μῆδος , Ἀρέτας Ναβαταῖος , Ἀντίοχος Κομμαγηνός . τοσοῦτος μέν δηλόω ὁ διάγραμμα , αὐτός δέ ὁ Πομπήϊος ἐπί ἅρμα εἰμί , καί ὅδε λιθοκόλλητος , χλαμύς ἔχω , ὡς φημί , Ἀλέξανδρος ὁ Μακεδών , εἰ τις πιστός εἰμί · ἔοικα δέ αὐτός εὑρίσκω ἐν Μιθριδάτης , Κῷος παρά Κλεοπάτρη λαμβάνω . ἕπομαι δέ αὐτός μετά ὁ ἅρμα ὁ συστρατεύω ὁ ἡγεμών , ὁ μέν ἐπί ἵππος ὁ δέ πεζός . παρέρχομαι δέ εἰς ὁ Καπετώλιον οὐδείς ὁ αἰχμάλωτος κτείνω ὡς ἕτερος ὁ θρίαμβος παράγω , ἀλλά εἰς ὁ πατρίς πέμπω δημόσιος δαπάνημα , χωρίς ὁ βασιλικός . καί οὗτος μόνος Ἀριστόβουλος εὐθύς ἀναιρέω , καί Τιγράνης ὕστερον . ὁ μέν δή θρίαμβος εἰμί τοιόσδε .